**Fremtidig hendelse:** Denne artikkelen omhandler en fremtidig hendelse. Vær ekstra oppmerksom på at innholdet i artikkelen kan endres vesentlig når hendelsen nærmer seg og mer informasjon blir kjent.

**Digitaliserings- og forvaltningsdepartementet** er et norsk departement med ansvar for digitalisering i stat og kommuner, og utviklingen av statlig forvaltning. Departementet ble vedtatt opprettet av Jonas Gahr Støres regjering 16. oktober 2023. Opprettelsen finner sted 1. januar 2024.

Departementet får ca. 130 ansatte som overføres med statsforvaltningsavdelingen, avdeling for IT- og forvaltningspolitikk og arbeidsgiverpolitisk avdeling fra Kommunal- og distriktsdepartementet.

Avdelinger
----------

### Arbeidsgiverpolitisk avdeling

Arbeidsgiverpolitisk avdeling har ansvaret for arbeidsgiverpolitikken i staten. Målet er å bidra til at statlige virksomheter er kompetente arbeidsgivere med attraktive arbeidsplasser. Avdelingen forhandler om tariffavtaler med hovedsammenslutningene i staten og forvalter statsansatteloven, tjenestetvistloven, karanteneloven og forskrifter til lovene.

### Avdeling for IT- og forvaltningspolitikk

Avdeling for IT- og forvaltningspolitikk har koordineringsansvaret for forvaltningspolitikken og IT-politikken, for deler av personvernpolitikken og for elektronisk kommunikasjon. Ansvaret omfatter blant annet arbeidet med digitalisering og innovasjon i offentlig sektor, personopplysningsforskriften og administrativt ansvar for Datatilsynet og Personvernnemnda. Avdelingen har også ansvar for etatsstyringen av Digitaliseringsdirektoratet og Nasjonal kommunikasjonsmyndighet.

### Kommunikasjonsenheten

Kommunikasjonsenheten er departementets fagenhet for kommunikasjon. Enheten løser, samordner og skal vere pådriver for effektiv medie- og samfunnskontakt, og skal sørge for god kommunikasjonsforvaltning i departementet.

### Statsforvaltningsavdelingen

Statsforvaltningsavdelingen har ansvar for bygge- og eiendomspolitikken i statlig sivil sektor og ansvaret for sikring av regjeringsbyggene med unntak av Forsvarsdepartementet og Statsministerens kontor i Forsvarsdepartementets lokaler. Avdelingen har også ansvar for fellestjenester og infrastruktur i departementsfellesskapet og leder arbeidet med gjenreising av det nye regjeringskvartalet. Avdelingen har videre ansvar for organisering og inndeling av regional statsforvaltning. Avdelingen har ansvaret for statsforvalterne, Statsbygg, Departementenes sikkerhets- og serviceorganisasjon og Statsforvalterens fellestjenester. I tillegg har avdelingen budsjettansvaret for apanasjen og Det kongelige hoff, samt ansvar for statens kongelige eiendommer.

Se også
-------

* Digitaliseringsdirektoratet
* Fornyings-, administrasjons- og kirkedepartementet

Referanser
----------

1. 1 2  «Oppretter nytt departement». Statsministerens kontor. 16. oktober 2023. Besøkt 16. oktober 2023.
2. ↑  «Oppretter nytt departement». *Regjeringen.no* **(norsk)**. Statsministerens kontor. 16. oktober 2023. Besøkt 16. oktober 2023.
3. ↑  Statsministerens kontor (16. oktober 2023). «Offisielt fra statsråd 16. oktober 2023». *Regjeringen.no*. Besøkt 3. desember 2023.

| * v
* d
* r
Norske departementer |
| --- |
| Regjeringen | 
* Statsministerens kontor
* Arbeid og inkludering
* Barn og familie
* Digitalisering og forvaltning
* Finans
* Forsvar
* Helse og omsorg
* Justis og beredskap
* Klima og miljø
* Kommunal og distrikt
* Kultur og likestilling
* Kunnskap
* Landbruk og mat
* Næring og fiskeri
* Olje og energi
* Samferdsel
* Utenriks

 | Norges flagg |

Portal: Norge